রোহিঙ্গাদের পছন্দ মিয়ানমারের ইউটিউব চ্যানেল, ফুটেজ যাচ্ছে ক্যাম্প থেকে
রোহিঙ্গাদের খবরাখবর প্রচার করা ইউটিউব চ্যানেল (ছবি : সংগৃহীত)
সম্প্রতি কক্সবাজারের উখিয়ায় রোহিঙ্গা শরণার্থী ক্যাম্পে সম্প্রতি অনুষ্ঠিত রোহিঙ্গাদের মহা সমাবেশসহ রোহিঙ্গাদের নিয়ে নানান খবরখবর সম্পরচার করা ইউটিউব চ্যানেলগুলো সক্রিয় হয়ে উঠেছে। রোহিঙ্গা ক্যাম্প ঘুরে এমন তথ্য জানা গেছে।
জানা গেছে, রোহিঙ্গা ক্যাম্পে বাংলাদেশি টিভি ও অন্যান্য ইউটিউব চ্যানেলের চেয়ে মিয়ানমারের চ্যানেলের কদর বেশি রোহিঙ্গাদের। তাই দেশে-বিদেশে অবস্থানকারী রোহিঙ্গারাও তাদের নিজস্ব চ্যানেলকে বেশি গুরুত্ব দিয়ে থাকেন।
এসব টিভিতে খবর ও অনুষ্ঠান প্রচারিত হয় রোহিঙ্গা ভাষায়। সরাসরি ওয়েবসাইটে গিয়ে অথবা ইউটিউবে এসব চ্যানেল দেখা যায়। এছাড়া অনেক টিভিরই ফেসবুক পেজ রয়েছে।
জানা গেছে এসব চ্যানেলের বেশিরভাগ চ্যানেলগুলো পরিচালিত হয় সৌদি আরব, মালয়েশিয়া, অস্ট্রেলিয়াসহ বিভিন্ন দেশ থেকে এসব চ্যানেল পরিচালিত হয়। এবং এসব চ্যানেলের জন্য ফুটেজ পাঠানো হয় রোহিঙ্গা শিবির থেকে। উখিয়া-টেকনাফের ৩৪টি আশ্রয়শিবিরের বাসিন্দাদের মধ্যে এসব টিভি চ্যানেলের এক ধরনের জনপ্রিয়তা তৈরি হয়েছে।
এছাড়া এসব ভিডিও বিভিন্ন ফেসবুক পেজ ও গ্রুপে শেয়ার করেছে রোহিঙ্গারা। এসব ফেসবুক গ্রুপ ও পেজ নিয়ন্ত্রণে রয়েছে প্রবাসী রোহিঙ্গা ও শিবিরে থাকা কিছু যুবক।
গত ৫ দিন আগে চট্টগ্রাম বিভাগীয় কমিশনার আবদুল মান্নান লোকাল প্রশাসন এবং ক্যাম্প ঘুরে প্রশাসন কঠোর নির্দেশনা দিয়ে বলেন, রোহিঙ্গা ক্যাম্পের নিয়ন্ত্রণ প্রশাসনকে নিতে হবে। এজন্যে রোহিঙ্গাদের ব্যবহৃত সব মোবাইল সিমও নিয়ন্ত্রণে আনতে হবে। যাতে ২৫ আগস্টের মতো মোবাইল ব্যবহার করে লাখ লাখ রোহিঙ্গা জড়ো হতে না পারে।